Rotor a petrecut o lungă perioadă de timp la nivel regional, mai ales fiindcă în 1970 odată cu creearea Ligii Superioare a URSS, divizia lor a fost coborâtă de la nivelul al doilea la cel de-al treilea. În 1988 Rotor a terminat pe locul doi în Prima Ligă Sovietică, reușind astfel să promoveze în Liga Superioară. Aici termină sezonul pe locul 13 și este obligată să retrogradeze dinn nou, însă câștigă divizia secundă în 1991 și devine astfel membră fondatoare a Primei Ligi Ruse de după dizolvarea Uniunii Sovietice.